Det kom til sterke personmotsetninger mellom Sámal Petur í Grund og partilederen Helena Dam á Neystabø, som også satt i Færøyenes regjering. I februar 2001 overtok han hennes plass i regjeringen, som sosial- og helseminister, og i november vant han kampen om partiledervervet. Han trakk seg imidlertid som partileder to uker senere for å avslutte striden. Sámal Petur Grund spilte ingen fremskutt politisk rolle i de nærmeste årene.